విశ్వ సుందరి పోటీల వేదికపై మయన్మార్​ మిలటరీ పాలనపై నిరసన గళం
17-05-2021 Mon 12:59
మయన్మార్ సుందరాంగి ప్లకార్డ్
ప్రజలు రోజూ చనిపోతున్నారని ఆవేదన
ఫైనల్ రౌండ్ లో ఓడిపోయిన థుజార్ వింత్ లువిన్
మయన్మార్ సంప్రదాయ దుస్తుల్లో వేదికపైకి
ప్రపంచం గొంతెత్తాలని విజ్ఞప్తి
మయన్మార్ లో ఆర్మీ జుంటా ఎన్నెన్ని అకృత్యాలకు పాల్పడిందో తెలిసిందే. అయితే, ఆ అణచివేతపై గళమెత్తేందుకు విశ్వ సుందరి పోటీలనే వేదికగా ఎంచుకుంది మయన్మార్ సుందరి థుజార్ వింత్ లువిన్. పోటీల్లో పాల్గొన్న లువిన్.. 'మయన్మార్ కోసం ప్రార్థించండి' అంటూ ప్లకార్డ్ ను ప్రదర్శించింది. మయన్మార్ సంప్రదాయ దుస్తుల్లో వేదికపై నడిచింది.
సైన్యం దురాగతాలకు తమ ప్రజలు రోజూ చనిపోతూనే ఉన్నారని ఆమె పోటీలో భాగంగా ఇచ్చిన వీడియో సందేశంలో పేర్కొంది. దయచేసి ప్రపంచమంతా మయన్మార్ కోసం గళమెత్తాలని విజ్ఞప్తి చేసింది. మిస్ యూనివర్స్ మయన్మార్ గా గెలిచిన తాను.. మిలటరీ గ్రూపు పాలనపై ఎప్పటికప్పుడు గొంతెత్తుతూనే ఉన్నానని చెప్పింది.
మిస్ యూనివర్స్ ఫైనల్ రౌండ్ లో ఆమె విఫలమైనా.. ఉత్తమ జాతీయ వస్త్రధారణ అవార్డు గెలుచుకుంది. కాగా, ఫిబ్రవరి 1న మొదలైన మయన్మార్ మిలటరీ గ్రూపు పాలనలో ఇప్పటిదాకా 790 మంది పౌరులు బలయ్యారు. 5 వేల మందిని అరెస్ట్ చేశారు. 4 వేల మందిని ఇళ్లలోనే బందీలుగా చేశారు.
vishwa sundari poteela vedikapai mayanmare milatary paalanapai nirasana galam
17-05-2021 Mon 12:59
mayanmar sundaraangi placard
prajalu roojoo chanipotunnarani aavedana
final round loo odipoyina thujar vint luvin
mayanmar sampradaaya dustullo vedikapaiki
prapancham gontettaalani vignapti
mayanmar loo armi junta ennenni akrutyaalaku palpadindo telisinde. ayithe, aa anachivetapai galamettenduku vishwa sundari potilane vedikagaa enchukundi mayanmar sundari thujar vint luvin. potillo palgonna luvin.. 'mayanmar kosam praarthinchandi' antuu placard nu pradarsinchindi. mayanmar sampradaaya dustullo vedikapai nadichindi.
sainyam duraagataalaku tama prajalu roojoo chanipothune unnaarani aame potilo bhagamga ichina veedio sandesamlo perkondi. dayachesi prapanchamantaa mayanmar kosam galamettaalani vignapti chesindi. mis univers mayanmar gaa gelichina taanu.. milatary groopu paalanapai eppatikappudu gontettutune unnaanani cheppindi.
mis univers final round loo aame viphalamaina.. uttama jaateeya vastradhaarana avaardu geluchukundi. kaga, fibravari 1na modalaina mayanmar milatary groopu paalanalo ippatidaka 790 mandi pourulu balayyaru. 5 vela mandini arest chesaru. 4 vela mandini illalone bandeelugaa chesaru.